АҞӘА, хәажәкыра 9 – Sputnik. Аԥсны Ахада Аслан Бжьаниа Аԥсны аҳәса Март 8 рыдиныҳәалеит ҳәа аанацҳауеит Аԥсны Ахада иофициалтә саит.
Атәыла ахада иазгәеиҭеит аԥсуа уаажәларраҟны аамҭақәа зегьы раан аԥҳәыс аҭыԥ ҷыда аанылкылон, аԥшӡара, аҟәыӷара, аразра дахаҿырбаганы дыҟан ҳәа.
"Аԥҳәыс лыжәҩахыр иқәуп ахәышҭаара аиҿкаара, аиқәырхара, ахшара рааӡара, аҭаацәа еилымшәарада аидкылара. Аԥсабара шәара ишәнаҭеит аԥшӡареиԥш, ахаара, нҵәара зқәум ачҳара. Аԥсҭазаараҟны иарӷьажәҩаны иҳадгылоу, акыр иаҳзаԥсоу ҳанацәа, ҳаҳәшьцәа, иҭабуп ҳәа шәасҳәоит иҳашәҭо адгыларазы", - ҳәа аҳәоит адныҳәалараҟны.
Аслан Бжьаниа ҷыдала ари аныҳәа рыдиныҳәалеит Аԥсадгьыл ахьчаҩцәа-гәымшәақәа зааӡаз анацәа. Схырхәоит шәара шәфырхаҵареи шәычҳареи рҿаԥхьа, иҳәеит иара.
Атәыла ахада аҳәса ирзеиӷьеишьеит агәабзиара, анасыԥ, аразҟы бзиа, аҭынчра, аизҳазыӷьара.
АҞӘА, мшаԥы 14 - Sputnik. Иахьазы Аԥсны аҵакыраҿы иалагалоу алашара арцәара аграфик ԥсахуп абзазаратә обиектқәа еиҳа иҭышәынтәаланы русуразы ҳәа аанацҳауеит "Амшынеиқәафымцамч".
Аԥкыратә схема шыҟаз иаанхоит: сааҭк ҽынла, ҩ-сааҭк – уахынла идырцәалоит.
Мшаԥы 8рзы урыстәылатәи аган Аԥсныҟа иаауа алашарамчра алимит ҳәаақәнаҵеит 7 миллион киловатт-сааҭ ҳәа. Убри аан ареспублика иаҭахны иҟоуп 9,6 миллион киловатт-сааҭ ҳәа азгәарҭоит "Амшынеиқәафымцамч" аҿы.
АҞӘА, мшаԥы 14- Sputnik. Аҟәатәи ақалақьтә ӡбарҭа Ареспубликатә хәышәтәырҭа аҳақьым хада ихаҭыԥуаҩ Георги Воуба иҩнытә рбаандаҩра аҿҳәара иацнаҵеит. Абри аӡбра аԥнахит Иреиҳаӡоу аӡбарҭа ахашшааратә коллегиа. Абри атәы аанацҳауеит Иреиҳаӡоу аӡбарҭа асаит.
Мшаԥы 2 рзы Аҟәатәи ақалақьтә ӡбарҭа Ареспубликатә хәышәтәырҭа аҳақьым хада ихаҭыԥуаҩ Георги Воуба иҩнытә рбаандаҩра аҿҳәара иацнаҵеит лаҵара 9 рҟынӡа.
Аусҭҵаара адыррақәа рыла, Георги Воуба харас идырҵоит атәым мазара рацәаны иӷьычит, имаҵуратә уалԥшьақәа инархыҳәҳәаны ихы иаирхәеит, аԥхасҭа бааԥс ҟаиҵеит ҳәа.
Аусҭҵаара адыррақәа рыла, ахәышәтәырҭа аҳақьым хада Апполон Гәыргәлиа имаҵзуратә зинмчра ихы иархәаны 1 522 531 мааҭ ахәышәтәырҭа амазара аӷьычра далахәуп.
Аус далахәны дшьоуп Ареспубликатә хәышәтәырҭа уаанӡатәи аусзуҩ Аслан Цкәуа. Иаргьы аҩнытә баандаҩраҟынтә ихы дақәиҭтәуп.
Иара убас шәаԥхьар ҟалоит: